মূলত দীর্ঘদিন ধরে বেশ কয়েকজন ব্যবসায়ী হাওড়া স্টেশনে বেআইনিভাবে ব্যবসা করছিলেন বলে অভিযোগ। এরমধ্যে রয়েছেন বেশ কয়েকজন ফল ও চা বিক্রেতা। স্টলগুলি সরিয়ে নেওয়ার জন্য বারবার রেলের তরফে বলা হচ্ছিল। কিন্তু, কোনও কাজ হয়নি। স্টল মালিকরা ব্যবসা চালিয়ে যাচ্ছিলেন বলে অভিযোগ। এই পরিস্থিতিতে এদিন রেলের তরফে বিশেষ অভিযান চালিয়ে স্টলগুলি ভেঙে দেওয়া হয়। হাওড়া স্টেশনের ওল্ড ও নিউ কমপ্লেক্সে স্টলগুলি ছিল।